D Vandaln haum nemlich fum Pobst Leo I. de Zuasog kriagt, dass koan Widaschdaund gem wuat, waun se in Rom aimaschian, damid s koane wüdn Kempfarain, Plündarungen und Fegwoitigungen gibt. Des woa owa daun ned aso, und d Vandaln woan seiddem bai de Röma ois d wüdastn fu ole Geamanen faschrian. Wia des owa so oft is bai Sochan, de so laung zrukling, foa oim in deara Zeid, wo s römische Reich e schau fost neama gem hod und damid a weng schriftliche Beleg iwalifat san, is so wos oiwai relatif. A aundare Beleg ausn 5. Joahundat schreibt wida: Waun unta de Gotn- oda de Vandaln-Heascha wea a sindigs Lem gfiad hod, daun woans de Röma. Wai de Gotn und Vandaln haum so fü Weat glegt auf a sitsaums Lem und Grodlinigkaid, dass ned neta söwa noch deara Filosofi glebt haum, sondan a d Röma eamand haum, dass si si a drau hoidn.